Riżoluzzjoni leġiżlattiva tal-Parlament Ewropew dwar l-inizjattiva mir-Repubblika ta' l-Awstrija għal adozzjoni ta' deċiżjoni tal-Kunsill li taġġusta s-salarji bażiċi u l-konċessjonijiet finanzjarji li japplikaw għall-istaff tal-Europol (5417/2006 - C6-0072/2006 - 2006/0803(CNS))



Official Journal 308 E , 16/12/2006 P. 0090 - 0091



P6_TA(2006)0409 Is-salarji bażiċi u l-allowances finanzjarji li japplikaw għall-istaff tal-Europol * Riżoluzzjoni leġiżlattiva tal-Parlament Ewropew dwar l-inizjattiva mir-Repubblika ta' l-Awstrija għal adozzjoni ta' deċiżjoni tal-Kunsill li taġġusta s-salarji bażiċi u l-konċessjonijiet finanzjarji li japplikaw għall-istaff tal-Europol (5417/2006 — C6-0072/2006 — 2006/0803(CNS)) (Proċedura ta' konsultazzjoni) Il-Parlament Ewropew, - wara li kkunsidra l-inizjattiva mir-Repubblika ta' l-Awstrija (5417/2006) [1], - wara li kkunsidra l-Artikolu 44 ta' l-Att tal-Kunsill tat- 3 ta' Diċembru 1998 li jistabbilixxi r-regolamenti ta' l-istaff li japplikaw għall-impjegati ta' l-Europol (minn issa 'l quddiem imsejħa "r-regolamenti ta' listaff"), - wara li kkunsidra l-Artikolu 39(1) tat-Trattat UE, skond liema l-Kunsill ikkonsulta l-Parlament (C6-0072/2006), - wara li kkunsidra l-Komunikazzjoni tal-Kummissjoni lill-Parlament Ewropew u lill-Kunsill — Kontroll Demokratiku fuq l-Europol (COM(2002)0095), - wara li kkunsidra r-rakkomandazzjoni tiegħu lill-Kunsill tat- 30 ta' Mejju 2002 dwar l-iżvilupp fil-futur tal-Europol u dwar l-inkorporazzjoni awtomatika tiegħu fis-sistema istituzzjonali ta' l-Unjoni Ewropea [2], - wara li kkunsidra r-rakkomandazzjoni tiegħu lill-Kunsill ta' l- 10 ta' April 2003 dwar il-futur ta' l-iżvilupp ta' l-Europol [3], - wara li kkunsidra l-pożizzjoni tiegħu tas- 7 ta' Lulju 2005 dwar l-inizjattiva tal-Gran Dukat tal-Lussemburgu bil-ħsieb li tkun adottata deċiżjoni tal-Kunsill li taġġusta s-salarji bażiċi u l-konċessjonijiet finanzjarji li japplikaw għall-istaff ta' l-Europol [4], - wara li kkunsidra l-Artikoli 93 u 51 tar-Regoli ta' Proċedura tiegħu, - wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern (A6-0278/2006) A. billi l-Parlament ma kienx ikkonsultat, jew infurmat dwar kwalunkwe miżura operattiva jew organizzattiva fir-rigward ta' l-Europol, jew ta' l-attivitajiet attwali ta' l-Europol u programmi fil-futur indirizzati skond il-ħtiġijiet ta' l-UE u ta' l-Istati Membri; billi dan in-nuqqas ta' informazzjoni jwassal biex ikun impossibbli għal Parlament biex jevalwa r-relevanza u l-adegwatezza tad-deċiżjoni proposta, u billi lkonverżjoni ta' l-Europol f'aġenzija ta' l-UE hija meħtieġa b'mod urġenti biex tittejjeb it-trasparenza u ssuperviżjoni u billi bl-ixkiel tiegħu fil-progress f'dan ir-rigward il-Kunsill mhux qed jerfa' r-resposabilitajiet tiegħu; 1. Jirrifjuta l-inizjattiva tar-Repubblika ta' l-Awstrija; 2. Jistieden lir-Repubblika ta' l-Awstrija biex tirtira l-inizjattiva tagħha; 3. Jagħti istruzzjonijiet lill-President tiegħu biex iressaq il-pożizzjoni tiegħu lill-Kunsill u lill-Kummissjoni, u lill-gvern tar-Repubblika ta' l-Awstrija. [1] Għadha mhux ippublikata fil-ĠU. [2] ĠU C 187 E, 7.8.2003, p. 144. [3] ĠU C 64 E, 12.3.2004, p.588. [4] ĠU C 157 E, 6.7.2006, p. 450. --------------------------------------------------